Ο **Όλιβερ Λαφαγιέτ** (γεννημένος στις 6 Μαΐου 1984 στη Μπατόν Ρουζ) είναι Αμερικανός επαγγελματίας καλαθοσφαιριστής. Έχει την ικανότητα να αγωνίζεται τόσο ως πόιντ γκαρντ, όσο και ως σούτινγκ γκαρντ.

Κολλεγιακή καριέρα
------------------

Ο Όλιβερ Λαφαγιέτ εισήχθη το 2002 σε ηλικία 18 ετών στο Κολλέγιο Μπλιν, στο οποίο παρέμεινε για περίπου ένα χρόνο. Στη συνέχεια εγγράφει στο Κολλέγιο Μπράουν Μάκι, στο οποίο παρέμεινε μέχρι το 2005. Το 2005 εισήχθη στο πανεπιστήμιο του Χιούστον, με τη μπασκετική ομάδα του οποίου αγωνιζόταν στο κολλεγιακό πρωτάθλημα για δύο χρόνια. Οι πολύ καλές του εμφανίσεις στο Κολλεγιακό πρωτάθλημα με την ομάδα του Χιούστον τον οδήγησε στα Ντραφτ του NBA για το 2007, ωστόσο ο Λαφαγιέτ δεν κατάφερε να διακριθεί και να εξασφαλίσει κάποιο συμβόλαιο με ομάδα του ΝΒΑ. Εντούτοις, ο Λαφαγιέτ, σπούδασε και κοινωνιολογία.

Επαγγελματική καριέρα
---------------------

Το 2007, ο Λαφαγιέτ υπέγραψε το πρώτο του επαγγελματικό συμβόλαιο στους Κορεκάμινος Βικτόρια, στους οποίους παρέμεινε για ένα χρόνο. Στη συνέχεια αγωνίστηκε με τους Έρι ΜπέιΧοκς (2008-09) και τους Φορτ Ουέιν Μαντ Αντς (2009-10).

Στις 14 Απριλίου του 2010, ο Όλιβερ Λαφαγιέτ έκανε το όνειρό του πραγματικότητα και υπέγραψε για πρώτη φορά σε σύλλογο του ΝΒΑ. Ο λόγος για τους Μπόστον Σέλτικς, στους οποίους ωστόσο παρέμεινε για λίγους μόνο μήνες καθώς στις 13 Οκτωβρίου 2010 αποφάσισε να αφήσει την Αμερική και να ταξιδέψει στην Ευρώπη με προορισμό τη Σερβία και συγκεκριμένα την Παρτιζάν Βελιγραδίου. Η παρουσία του στην ομάδα του Βελιγραδίου ήταν μικρής διαρκείας 
καθώς ένα μήνα μετά την υπογραφή του συμβολαίου του, ο Λαφαγιέτ αποφάσισε να επιστρέψει στην Αμερική και τους Φορτ Ουέιν Μαντ Αντς.

Το 2011, ο Λαφαγιέτ ταξίδεψε στο Ισραήλ για λογαριασμό της Μακάμπι Ασντόντ, στην οποία παρέμεινε μέχρι το τέλος της αγωνιστικής περιόδου 2010-11. Στη συνέχεια μεταπήδησε στην Πολωνία προκειμένου να μεταγραφεί στην Ασέκο Πρόκομ Γκντίνια, με την οποία υπέγραψε συμβόλαιο ενός έτους.

Τον Ιανουάριο του 2012, ο Λαφαγιέτ ταξίδεψε στην Τουρκία για λογαριασμό της Εφές Ανατολού, ενώ λίγους μήνες αργότερα μεταπήδησε στη Λιθουανία για λογαριασμό της Ζάλγκιρις Κάουνας, με την οποία μάλιστα κατέκτησε το πρωτάθλημα Λιθουανίας για το 2013.

Το 2013 μετεγγράφει στην ισπανική Βαλένθια Μπάσκετ στην οποία παρέμεινε για ένα χρόνο καταφέρνοντας μάλιστα να κατακτήσει το Eurocup του 2014.

Κατά τη μεταγραφική περίοδο του καλοκαιριού του 2014, ο Ολυμπιακός Πειραιώς απέκτησε τα δικαιώματα του Λαφαγιέτ, ο οποίος υπέγραψε διετές συμβόλαιο συνεργασίας με την ομάδα. Με τον Ολυμπιακό κατέκτησε το πρωτάθλημα Ελλάδος, ενώ έφτασε μέχρι τον τελικό της Ευρωλίγκα, όπου ηττήθηκε από την Ρεάλ Μαδρίτης.

Στις 9 Ιουλίου 2015 υπέγραψε συμβόλαιο με την Αρμάνι Μιλάνο, κατακτώντας το κύπελλο Ιταλίας.

Στις 18 Ιουλίου 2016 υπέγραψε με την Μάλαγα. Τον Απρίλιο κατέκτησε για δεύτερη φορά στην καριέρα του το Γιούροκαπ.

Στις 31 Ιουλίου 2017 υπέγραψε με την ιταλική Βίρτους Μπολόνια.

Τη σεζόν 2018-19 αγωνίστηκε στην Ιγκοκέα, με την οποία κατέκτησε το κύπελλο Βοσνίας.

Διεθνείς συμμετοχές
-------------------

Η Ομοσπονδία Καλαθοσφαίρισης της Κροατίας ζήτησε άδεια προκειμένου να δώσει την κροατική υπηκοότητα στον Λαφαγιέτ, αίτημα που η Κροατική Ολυμπιακή Επιτροπή έκανε αποδεκτό. Ο Λαφαγιέτ απέκτησε λίγο καιρό αργότερα την κροατική υπηκοότητα και άμεσα ενίσχυσε την Εθνική Κροατίας στο Μουντομπάσκετ του 2014.

Τίτλοι
------

* 1x Πρωτάθλημα Λιθουανίας: (2013)
* 1x Πρωτάθλημα Ελλάδας: (2015)
* 1x Κύπελλο Ιταλίας: (2016)
* 2x Eurocup: (2014, 2017)
* 1x Κύπελλο Βοσνίας: (20149)

Διακρίσεις
----------

* Συμμετοχή στο Λιθουανικό All-Star Game: (2013)

Παραπομπές
----------

1. ↑  Oliver Lafayette Player Bio Αρχειοθετήθηκε 2014-10-29 στο Wayback Machine. UH Cougars
2. ↑  Partizan Mt:s grabs Lafayette at point guard
3. ↑  Partizan: Lafayette out, Jerrells in
4. ↑  Lafayette to return to Mad Ants roster Αρχειοθετήθηκε 2012-03-11 στο Wayback Machine. news-sentinel.com, December 15, 2010
5. ↑  Anadolu Efes tabs Lafayette
6. ↑  «ZALGIRIS adds Lafayette, brings back Juskevicius». Αρχειοθετήθηκε από το πρωτότυπο στις 2 Ιουνίου 2013. Ανακτήθηκε στις 18 Δεκεμβρίου 2014.
7. ↑  «VALENCIA BASKET lands Lafayette». Αρχειοθετήθηκε από το πρωτότυπο στις 15 Ιουλίου 2013. Ανακτήθηκε στις 18 Δεκεμβρίου 2014.
8. ↑  ESAKE.gr, *Κατέκτησε το eurocup η Βαλένθια Μπάσκετ* - Aνακτήθηκε 18.12.2014
9. ↑  Sport24.gr, *Ανακοίνωσε Λαφαγιέτ ο Ολυμπιακός* - Ανακτήθηκε 18.12.2014
10. ↑  «Οριστικά στην Αρμάνι Λαφαγιέτ και ΜακΛιν».. Ανακτήθηκε στις 2017-12-13.
11. ↑  «Στη Μάλαγα ο Λαφαγιέτ» (στα αγγλικά).. Ανακτήθηκε στις 2017-12-13.
12. ↑  agapotobasket. «Κατέκτησε το Eurocup η Μάλαγα και έκλεισε θέση για Ευρωλίγκα! - Το μπάσκετ όπως το παίζουμε στη γειτονιά μας - agapotobasket». *www.agapotobasket.gr*. Ανακτήθηκε στις 13 Δεκεμβρίου 2017.
13. ↑  «Στην Βίρτους Μπολόνια ο Λαφαγιέτ».. Ανακτήθηκε στις 2017-12-13.
14. ↑  «Όλιβερ Λαφαγιέτ: 12 σεζόν, 15 ομάδες, 11 χώρες!». *Eurohoops*. 13 Νοεμβρίου 2018. Ανακτήθηκε στις 8 Αυγούστου 2019.
15. ↑  «Croatian Olympic Committee - News». *HOO.hr*. June 26, 2014. Αρχειοθετήθηκε από το πρωτότυπο στις 2014-07-02.. Ανακτήθηκε στις June 26, 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όλιβερ Λαφαγιέτ** |

* Euroleague.net profile
* NBA.com : Oliver Lafayette Info Page
* NBA Development League: Oliver Lafayette Playerfile
* Oliver Lafayette NBA & ABA Statistics | Basketball-Reference.com
* Player Bio: Oliver Lafayette – University of Houston Official Athletic Site